Daai boek op jou rak wat al heeljaar wag, jou gunsteling-skrywer se nuutste nommer, of ’n ou staatmaker wat jy jaar ná jaar herlees... Vakansietyd is vir baie mense ook leestyd! Hier’s wat die Weg-span in Desember gaan lees.
“Sy reisboeke sorg vir menige oomblik waar mense jou snaakse kyke gee omdat jy op jou eie sit en hardop lag. Dis boonop vol interessante feite oor die plekke wat hy besoek. Dié een oor Australië is een van my gunstelinge –’n mens kan dit altyd nog ’n keer lees.”
“Terwyl die sweet my aftap op die stoep van die strandhuis gaan ek lees oor hoe die skrywer met ’n trein en ’n tweedehandse afleweringswa deur die ysige Siberiese woestyn reis. Só bly my denke ten minste koel!”
“Hierdie boek is nie iets wat ek stuk-stuk wil lees nie, maar eerder my tande insink. Ek sien uit daarna om my te verdiep in die nuutste navorsing oor hoe intelligent voëls eintlik is. Ek geniet boeke wat my opnuut laat besef ons is nie kaas nie – die wêreld is ’n soveel ryker plek danksy sy ander inwoners.”
“Smuts is ’n reus in die Suid-Afrikaanse geskiedenis – ’n regsman, kryger, staatsman, botanis, en filosoof wat sy invloed in die eerste helfte van die 20ste eeu op die wêreldverhoog behoorlik laat geld het. Maar hy was vol teenstrydighede. So bemind soos hy oorsee was, so gehaat was hy by die huis. Hoekom?”
“Ek sien uit na sy nuutste roman, veral omdat hy vir my en Toast daarvan vertel het terwyl ons besig was met Weg Agterpaaie Karoo. Hy’s ’n meesterlike storieverteller.”
Die aktrise Hanna Grobler het uiteindelik op Instagram die geslag van haar en die sanger Bok van Blerk se baba bevestig: Dis ’n dogtertjie!
Die paartjie se bondeltjie vreugde is op 31 Mei gebore. Hanna het Maandag 'n foto gedeel van die babatjie in klere met die boodskap: “Baie dankie @justchillincapetown vir die pragtige kleertjies en accessories vir my dogtertjie! Dit is super cute.
Die glanspaartjie hou hul privaatlewe uit die kollig. Kiekies van onder meer haar ooievaarstee wat Hanna in die sosiale media gedeel het, het wel verklap dat ’n sussie op pad is vir hul seuntjie wat op 19 Desember sy tweede verjaardag vier.
By die geleentheid was dit immers net pienk waar jy kyk. In die eerste kiekie wat Hanna van haar pasgebore baba gedeel het, was die kleinding ook toegewikkel in ’n kombersie met pienk stiksel.